บริเวณต้นแขนมีก้อนไม่แข็งมากอยู่ใต้ผิวหนังค่ะ ไม่ปูดออกมา แต่ถ้าจับดูจะเจอเป็นก้อนๆค่ะ อันตรายมั้ยคะ ควรทำยังไงคะ
สวัสดีค่ะ ก้อนที่บริเวณต้นแขน อาจเป็น1. ก้อนซีสต์ไขมันใต้ผิวหนัง (epidermal inclusion cyst) แต่ก้อนมักจะคลำได้ค่อนข้างนิ่ม และอาจพบรูเปิดจากก้อน ซึ่งหากบีบออกอาจเห็นมีสารสีขาวคล้ายเนย มีกลิ่นเหม็น ดูคล้ายหนอง ไม่เจ็บ ไม่ปวด2. ก้อนเนื้องอกต่างๆ ของผิวหนังหรือเนื้อเยื่อเกี่ยวพัน เช่น ก้อนเนื้องอกไขมัน ก้อนเนื้องอกหลอดเลือด ก้อนเนื้องอกปลอกหุ้มประสาท เป็นต้นหากก้อนไม่หายไป แแนะนำควรไปพบแพทย์เพื่อตรวจค่ะ ซึ่งหากแพทย์คลำแล้วพบเป็นก้อนจริง อาจต้องตัดชิ้นเนื้อบางส่วนไปตรวจหรือตัดเอาทั้งก้อนออกค่ะ ทั้งนี้ ไม่ว่าจะเป็นก้อนซีสต์หรือก้อนเนื้องอก มักไม่ได้อันตรายอะไรค่ะ